Velvet - Blogok - Így romantikáznak Gregorék - képekkel
2011.06.20. 16:26 Módosítva: 2011-06-20 17:35:52
Miután a színésznő szakított Nyuszómuszóval és végighaknizta a médiát azzal, hogy újra együtt van férjével, Somogyi Istvánnal, Gregor elment nyaralni régi-új pasijával és fiával. A romantikus hétvégéről fényképek is készültek, nomeg sajtóközlemény, mely szerint „megsejtve házasságuk problémájának gyökerét, a pár elhatározta, ezentúl nem vesznek bele a mindennapok monotóniájába, rendszeresen időt fognak szakítani arra, hogy kettesben, illetve kisfiaikkal kiegészülve elutazzanak néhány napra kikapcsolódni, feltöltődni”.
„A mostani, ceglédi wellness hétvégével hagyományt szeretnénk teremteni, elhatároztuk, hogy beiktatjuk az életünkbe ezeket a nélkülözhetetlen napokat. Az utóbbi időszakban rengeteg feladatot vállaltam, hogy megteremtsem a családomnak az anyagi biztonságot, és emellett családanyaként is kötelességemnek éreztem, hogy helyt álljak. Sajnos, mindeközben csak arra nem maradt energiám, ami pedig a legfontosabb lett volna, hogy a házasságomat ápoljam” – nyilatkozta Gregor, akinek az tetszett a legjobban a szállodában, hogy nem neki kell kiszolgálnia családját.
Kattintson a medencében romantikázó Gregorékért!